Ahir a la vesprada es va presentar, per primera vegada, el llibre de les Festes Patronals
08 de juliol 2022

![](/media/5c1iabk3/c_minifestes.jpg?width=850&height=566.9886363636364)

Ahir a la vesprada, es va presentar el llibre de Festes Patronals en la plaça del Fòrum. És la primera vegada que es realitza esta presentació del llibre de les Festes Patronals, en el qual estan inclosos tots els actes i la programació de les festes de Sagunt i el Port de Sagunt.

![](/media/gimbra2v/c_regidorsfests.jpg?width=402&height=268&mode=max)

A la presentació han assistit l'alcalde de Sagunt, Darío Moreno, els presidents de l'Associació Cultural Penyes Festes Patronals de Sagunt, Ricardo Meliá, i de la Federación de Peñas Puerto Sagunto, Manuel Rubio, així com membres de diferents associacions i col·lectius, a més de veïns i veïnes del municipi. També hi assistiren altres regidors de l’ajuntament.

L'alcalde de Sagunt, Darío Moreno, va agrair a les dos associacions de penyes el treball realitzat perquè la ciutadania puga «**gaudir d'un programa d'activitats que comença l'1 de juliol, ja hem començat, i acaba el 15 d'agost. Això quan ho expliques fora de la nostra ciutat molta vegades et diuen que és molt curiós que tinguem tantes setmanes de festes patronals. Jo crec que és una cosa bonica i que hem de conservar**». En este sentit, Moreno indicava tres raons per a fer-ho, que són «**en primer lloc, perquè les festes patronals són tradició**; **en segon lloc, per descomptat, són cultura,  i l'últim component, i el més important, és que fan comunitat**».

Després de l'acte de presentació, es va realitzar un xicotet berenar per a totes les persones que van assistir-hi i focs artificials que van tancar la vetlada.

![](/media/3b5lq3iv/c_llibretsfestes.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/ahir-a-la-vesprada-es-va-presentar-per-primera-vegada-el-llibre-de-les-festes-patronals/ "Facebook")
*   [](http://twitter.com/share?url=https://aytosagunto.es/va/actualitat/ahir-a-la-vesprada-es-va-presentar-per-primera-vegada-el-llibre-de-les-festes-patronals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ahir-a-la-vesprada-es-va-presentar-per-primera-vegada-el-llibre-de-les-festes-patronals/ "Linked In")
*   [](mailto:?body=https://aytosagunto.es/va/actualitat/ahir-a-la-vesprada-es-va-presentar-per-primera-vegada-el-llibre-de-les-festes-patronals/)